# Tjekliste til delopgaver i skriftlige eksaminer i samfundsfag

## Delopgave 2

**Undersøgelsen:**

* Har du husket en kort indledning, der præsenterer den problemformulering (ofte sammenhæng mellem variabler) du skal undersøge?
* Har du husket at lave en *fokuseret* undersøgelse, der IKKE bare gennemgår tabellerne og figurerne én efter én, men er struktureret ud fra nogle *tendenser* i materialet?
* Har du husket at strukturere undersøgelsen ud fra de tendenser, du ser: For det første… For det andet… For det tredje…
* Har du husket at bringe metodisk viden og begreber i spil?
* Har du husket en konklusion, der besvarer problemformuleringen?

**Sammenligningen:**

* Har du husket en kort indledning, der præsenterer den problemformulering, du skal undersøge?
* Har du husket en ultrakort præsentation af de personer, hvis holdninger du skal sammenligne?
* Har du husket at strukturere sammenligningen ud fra nogle parametre – gerne teoretiske (har du lavet et skema forinden)?
* Har du husket at vurdere, hvilken ideologi, økonomisk skole, international politisk skole eller andet, der ligger til grund for de forskellige synspunkter?
* Har du husket en konklusion, der sammenfatter de væsentligste forskelle (og ligheder)?

## Delopgave 3

* Har du læst opgaveformuleringen grundigt? Gør du præcis det, du bliver bedt om?
* Har du husket en indledning, der munder ud i at stille det spørgsmål, du skal undersøge?
* Har du husket at tage udgangspunkt i bilaget (præsentere og forklare pointerne i det)
* Har du husket at lave et skema med argumenter for og imod (med forskellige synspunkter i forhold til spørgsmålet) inden du begynder at besvare opgaven?
* Har du husket at inddele diskussionen i afsnit?
* Har du husket at inddrage teorier og begreber – og har du husket at *anvende* dem og *forholde dig* til dem – så de ikke bare står der uden formål?
* Har du husket at tjekke, om du kan inddrage tabeller, figurer, viden fra delopg. 2?
* Har du husket en konklusion?

**Særligt til ”vurderingsopgaver”:**

Har du husket at afslutte diskussionen med en vurdering?

**Særligt til notater:**

Har du husket at præsentere en til flere *strategier,* samt vurderet deres fordele og mulige ulemper?

Har du husket at afslutte med en *anbefaling*. Dvs. ikke åbent og abstrakt – men lukket og konkret: *”Jeg vurderer, at du skal gøre dette”.*